ສະ​ຫະ​ລັດ, ກາ​ນາ​ດາ, ອັງ​ກິດ ຍ່າງ​ອອກ​ຈາກກອງ​ປະ​ຊຸມ​ກຸ່ມ G-20 ຍ້ອນ​ການ​ເຂົ້າ​ຮ່ວມ ​ຂອງ ຣັດ​ເຊຍ
ທ່ານ ຊີ​ລົວ​ນອ​ຟ ໄດ້​ເຕືອນ​ກ່ຽວ​ກັບ​ການ​ນຳ​ເອົາ​ກອງ​ປະ​ຊຸມ​ມາ​ກ່ຽວ​ຂ້ອງ​ກັບ​ການ​ເມືອງ​ລະ​ຫວ່າງ​ບັນ​ດາ​ລັດ​ສະ​ມາ​ຊິກ, ໂດຍ​ກ່າວ​ວ່າ​ມັນ​ອາດ​ສ້າງ​ຄວາມ​ເສຍ​ຫາຍ​ຕໍ່​ເສດ​ຖະ​ກິດ​ໂລກ. 
ບັນດາຜູ້ນຳອາວຸໂສຂອງສະຫະລັດ, ການາດາ ແລະ ສະຫະຣາສະອານາຈັກ ອັງກິດ ໄດ້ຍ່າງອອກຈາກກອງປະຊຸມຂອງກຸ່ມ 20 ປະເທດທີ່ມີເສດຖະກິດໃຫຍ່ ສຸດຂອງໂລກ ຫຼື G-20 ໃນວັນພຸດວານນີ້ ໃນການປະທ້ວງກັບການຕັດສິນໃຈຂອງກຸ່ມ G-20 ທີ່ໄດ້ອະນຸຍາດໃຫ້ພວກເຈົ້າໜ້າທີ່ ຣັດເຊຍ, ລວມທັງລັດຖະມົນຕີການເງິນທ່ານ ແອນທອນ ຊີລົວນອຟ, ເຂົ້າຮ່ວມ ສະຫະລັດ ແລະ ສະມາຊິກອື່ນໆຂອງ G-20 ໄດ້ຮຽກຮ້ອງ ອິນໂດເນເຊຍ, ເຊິ່ງປັດຈຸບັນເປັນປະທານວຽນຂອງອົງການດັ່ງກ່າວ, ໃຫ້ຫ້າມຣັດເຊຍຈາກການເຂົ້າຮ່ວມກອງປະຊຸມຍ້ອນການບຸກລຸກຢູເຄຣນຂອງພວກເຂົາທີ່ກຳລັງດຳເນີນຢູ່ ຂໍ້ເທັດຈິງທີ່ ຣັດເຊຍ ໄດ້ຮັບອະນຸຍາດໃຫ້ເຂົ້າຮ່ວມນັ້ນໄດ້ເນັ້ນໃຫ້ເຫັນຄວາມແຕກແຍກທີ່ສຳຄັນຢູ່ພາຍໃນອົງການດັ່ງກ່າວໃນການແກ້ໄຂສົງຄາມໃນຢູເຄຣນ ແນວໃດກໍ່ຕາມ ຢູເຄຣນ ບໍ່ແມ່ນສະມາຊິກຂອງ G-20, ລັດຖະມົນຕີການຕ່າງປະເທດ ຢູເຄຣນ ທ່ານ ດມິໂທຣ ຄູເລບາ ແລະ ລັດຖະມົນຕີການເງິນ ທ່ານ ເຊີຮີ ມາເຊັນໂກ ແມ່ນໄດ້ຖືກເຊື້ອເຊີນໃຫ້ເຂົ້າຮ່ວມກອງປະຊຸມດັ່ງກ່າວ ໃນການກ່າວຄຳປາໄສຢູ່ຕອນເລີ່ມຕົ້ນຂອງກອງປະຊຸມນັ້ນ, ທ່ານ ຄູເລບາ ໄດ້ປະຕິຍານວ່າ ຢູເຄຣນ ຈະບໍ່ຍອມເສຍເຂດແດນໃຫ້ຣັດເຊຍ ອັນເປັນສ່ວນນຶ່ງຂອງການເຈລະຈາສັນຕິພາບ ທັງທ່ານ ຄູເລບາ ແລະ ທ່ານ ມາເຊັນໂກ ກໍໄດ້ເຂົ້າຮ່ວມໃນການຍ່າງອອກຈາກກອງປະຊຸມ ໃນຄຳປາໄສຂອງທ່ານ, ທ່ານ ຊີລົວນອຟ ໄດ້ເຕືອນກ່ຽວກັບການນຳເອົາກອງປະຊຸມມາກ່ຽວຂ້ອງກັບການເມືອງລະຫວ່າງບັນດາລັດສະມາຊິກ, ໂດຍກ່າວວ່າມັນອາດສ້າງຄວາມເສຍຫາຍຕໍ່ເສດຖະກິດໂລກ ໃນຂະນະທີ່ສະຫະລັດ, ສະຫະຣາຊະອານາຈັກ ອັງກິດ, ເຢຍຣະມັນ, ຍີ່ປຸ່ນ ແລະ ການາດາ, ເຊິ່ງແມ່ນສະມາຊິກທີ່ໃຫຍ່ທີ່ສຸດຂອງ G-20 ນັ້ນ, ໄດ້ກ່າວປະນາມຣັດເຊຍຢ່າງຮຸນແຮງ ກ່ຽວກັບ ການດຳເນີນການຂອງພວກເຂົາໃນ ຢູເຄຣນນັ້ນ ແລະ ໄດ້ເຂົ້າຮ່ວມຢ່າງເຕັມທີ່ໃນການວາງມາດຕະການລົງໂທດທາງເສດຖະກິດທີ່ໜັກຕໍ່ລະບອບການປົກຄອງດັ່ງກ່າວ, ເຊິ່ງຫຼາຍປະເທດອື່ນໆແມ່ນບໍ່ໄດ້ເຮັດ ຕໍ່ມາກໍລວມມີ ຈີນ, ອິນໂດເນເຊຍ, ອິນເດຍ ແລະ ອາຟຣິກາໃຕ້ ແລະ ປະເທດອື່ນໆ ໃນຕອນເຊົ້າວັນພຸດວານນີ້, ບັນດາເຈົ້າໜ້າທີ່ກະຊວງການເງິນໄດ້ກ່າວຕໍ່ອົງການຂ່າວຣອຍເຕີວ່າ ລັດຖະມົນຕີກະຊວງການເງິນທ່ານນາງ ຈາເນັດ ແຢລເລັນ ໄດ້ລົມກັບລັດຖະມົນຕີກະຊວງການເງິນອິນໂດເນເຊຍ ທ່ານ ສຣີ ມູລຢານີ ອິນດຣາວາຕີ ນຶ່ງວັນກ່ອນກອງປະຊຸມນັ້ນ ໃນຖະແຫຼງການສະບັບນຶ່ງ, ກະຊວງນັ້ນໄດ້ກ່າວວ່າ, “ລັດຖະມົນຕີ ແຢລເລັນ ໄດ້ກ່າວປະນາມການບຸກລຸກທີ່ໂຫດຮ້າຍຂອງຣັດເຊຍໃນຢູເຄຣນຢ່າງຮຸນແຮງ, ແລະ ໄດ້ກ່າວຢ້ຳວ່າ ມັນຈະບໍ່ມີການເຮັດທຸລະກິດຕາມປົກກະຕິສຳລັບຣັດເຊຍໃນເສດຖະກິດໂລກ ” ຖະແຫຼງການໄດ້ສືບຕໍ່ກ່າວວ່າ “ລັດຖະມົນຕີ ແຢລເລັນ ໄດ້ກ່າວຢ້ຳວ່າ ສະຫະລັດ ຈະສືບຕໍ່ເຮັດວຽກຢ່າງສາມັກຄີກັບອິນໂດເນເຊຍ ເພື່ອພັດທະນາທຸລະກິດທີ່ສຳຄັນຂອງ G-20, ລວມທັງແກ້ໄຂຜົນກະທົບດ້ານລົບຂອງການບຸກລຸກຂອງຣັດເຊຍຕໍ່ເສດຖະກິດໂລກ ”